Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3657

c) harmadik országokból ezekre a területekre a Közösség európai részén fekvő egyik repülőterén történő átrakással vagy kirakással szállított áruk esetében a vámértékbe beszámítandó légi szállítási költségek azok a költségek, amelyek az alábbi listában feltüntetett százalékok és azon szállítási költségek szorzatából származnak, amelyek az áruknak az indító repülőtér és azon repülőtér közötti szállítása során merülnek fel, ahol az árukat átrakják, illetve kirakják.” 6. A Tanács 1969. január 16-i 97/69/EGK rendelete HL L 14/1. szám, 1969. január 21. A 3. cikk (2) bekezdésében a „tizenkettő” helyébe „negyvenegy” lép. 7. A Tanács 1969. március 18-i 542/69/EGK rendelete HL L 77/1. szám, 1969. március 29. A 11. cikkben a d) pont helyébe a következő szöveg lép: „d) „átléptető hivatal”: – az indulási tagállamon kívüli tagállama beléptető vámhivatala, – valamint a Közösség kiléptető vámhivatala, ha a szállítmány a Közösség vámterületét a közösségi árutovábbítási ügylet során valamely tagállam és valamely harmadik ország közös határán keresztül hagyja el.” A 11. cikkben a g) pont helyébe a következő szöveg lép: „g) „belső határ”: két tagállam közös határa. Belső határt lépnek át valamely tagállam tengeri kikötőjében berakodott és egy másik tagállam tengeri kikötőjében kirakodott áruk, amennyiben a tengeri szállítás egységes fuvarokmány fedezete mellett történik. Nem lépnek át belső határt azok az áruk, amelyek harmadik országokból tengeri úton érkeznek, és amelyeket valamely tagállam tengeri kikötőjében azért rakodnak át, hogy valamelyik másik tagállam tengeri kikötőjében rakodják ki.” A 41. cikk a következő új bekezdéssel egészül ki: „(3) Az (1) bekezdés rendelkezéseit kell alkalmazni azokra az árukra is, amelyek belső határt lépnek át a 11. cikk

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes